Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2119

2. Osztályozás fizikai-kémiai tulajdonságok alapján 2.1. Bevezetés A külön jogszabályban ismertetett, robbanásveszélyes, oxidáló és tûzveszélyes tulajdonságokra vonatkozó vizsgá- 2004/56. szám lati módszerek célja a Kbtv. 3. §-a aa)—ae) pontban rögzített általános definíciók részletes kifejtése. A kritériumok a külön jogszabályban ismertetett vizsgálati módszerekbõl következnek. Ha elegendõ információ áll rendelkezésre annak gyakorlati bizonyítására, hogy egy anyag vagy készítmény (kivéve a szerves peroxidokat) fizikai-kémiai tulajdonságai eltérnek a külön jogszabályban ismertetett vizsgálati módszerek által megállapított tulajdonságoktól, úgy ezt az anyagot vagy készítményt a szerint kell besorolni, hogy milyen típusú veszélyt jelent az azt kezelõ, illetve ezeknek az anyagoknak vagy készítményeknek hatáskörzetében tartózkodó személyekre. 2.2. Az osztályozás, a szimbólumok kiválasztásának, a veszélyek megjelölésének és az R mondatok kiválasztásának kritériumai. Készítmények esetén a Kbtv. 3. §-a aa)—ae) pontja fogalommeghatározás és a külön jogszabályban említett módszerek eredményeit kell figyelembe venni. 2.2.1. Robbanásveszélyes Egy anyagot vagy készítményt a külön jogszabályban ismertetett vizsgálatok eredményei alapján kell robbanásveszélyesnek besorolni, amennyiben az robbanásveszélyes abban a formában, amelyben forgalomba kerül. Az ilyen anyagokat és készítményeket „robbanás-veszélyes” szimbólummal és „E” veszély-jelöléssel kell jelölni. A kockázatot jelzõ (R) mondat megadása kötelezõ, ezt az alábbiak szerint kell kiválasztani: R2 Ütés, súrlódás, tûz vagy más gyújtóforrás robbanást okozhat — anyagok és készítmények, kivéve az alább említetteket. R3 Ütés, súrlódás, tûz vagy egyéb gyújtóforrás rendkívüli mértékben növeli a robbanásveszélyt — különösen érzékeny anyagok és készítmények mint pl. a pikrinsav sói. 2.2.2. Oxidáló Egy anyagot vagy készítményt a külön jogszabályban ismertetett vizsgálatok eredményei alapján kell oxidálónak besorolni. Az ilyen anyagokat és készítményeket „égést tápláló, oxidáló” szimbólummal és „O” veszély-jelöléssel kell jelölni. A kockázatot jelzõ (R) mondat megadása kötelezõ, ezt a vizsgálati eredmények alapján kell kiválasztani, az alábbiak figyelembevétele mellett: R7 Tüzet okozhat — szerves peroxidok, amelyek gyúlékony természetûek még akkor is, ha nem érintkeznek egyéb éghetõ anyagokkal. R8 Éghetõ anyaggal érintkezve tüzet okozhat — egyéb oxidáló anyagok és készítmények, ideértve a szervetlen peroxidokat is, amelyek éghetõ anyaggal érintkezve tüzet okozhatnak, vagy növelhetik a tûzveszélyesség mértékét. R9 Éghetõ anyaggal érintkezve robbanásveszélyes — egyéb anyagok és készítmények, ideértve a szervetlen peroxidokat is, amelyek robbanásveszélyessé válnak éghetõ anyagokkal keveredve, pl. egyes klorátok. 2.2.2.1. Peroxidokkal kapcsolatos megjegyzések Robbanásveszélyes tulajdonságok esetén a szerves peroxidokat és az ezekbõl készült készítményeket a 2.2.1. pontban rögzített kritériumoknak megfelelõen, a külön jogszabályban meghatározott módszerek szerint végzett vizsgálatok alapján soroljuk be, abban a formában amelyben azokat kereskedelmi forgalomba hozzák. Oxidáló tulajdonságok esetében a külön jogszabályban említett módszerek nem alkalmazhatók szerves peroxidoknál. Azokat a szerves peroxidokat, amelyeknek még nincs robbanásveszélyes besorolása, szerkezetük alapján (pl. R-O-O-H; R1-O-O-R2) soroljuk a veszélyes anyagok közé. Azokat a készítményeket, amelyeknek még nincs robbanásveszélyes besorolása, a 9.5. pontban említett, aktív oxigén arányán alapuló számítási módszer segítségével soroljuk be. Valamennyi szerves peroxid és ezekbõl készült készítmény, amelynek még nincs robbanásveszélyes besorolása, oxidálónak minõsül, amennyiben az adott peroxid vagy az azt tartalmazó készítmény, — több mint 5% szerves peroxidot, vagy — több mint 0,5% szerves peroxidokból származó aktív oxigént, és több mint 5% hidrogén-peroxidot tartalmaz. 2.2.3. Fokozottan tûzveszélyes Egy anyagot vagy készítményt a külön jogszabályban ismertetett vizsgálatok eredményei alapján kell fokozottan tûzveszélyesnek besorolni. Az ilyen anyagokat és készítményeket „fokozottan tûzveszélyes” szimbólummal és „F+” veszély-jelöléssel kell jelölni. A kockázatot jelzõ (R) mondatot az alábbi kritériumoknak megfelelõen kell kiválasztani: R12 Fokozottan tûzveszélyes — Cseppfolyós anyagok és készítmények, amelyeknek a lobbanáspontja 0 ˚C alatt, a forráspontja (forrás tartomány esetében a kezdeti forráspont) pedig 35 ˚C-on vagy az alatt van. — Gáz-halmazállapotú anyagok és készítmények, amelyek szobahõmérsékleten és szokásos (normális) nyomáson levegõvel érintkezve tûzveszélyesek. 2.2.4. Tûzveszélyes Egy anyagot vagy készítményt a külön jogszabályban ismertetett vizsgálatok eredményei alapján kell tûzveszélyesnek besorolni. Az ilyen anyagokat és készítményeket „tûzveszélyes” szimbólummal és „F” veszély-jelöléssel kell jelölni. A kockázatot jelzõ (R) mondatot az alábbi kritériumoknak megfelelõen kell kiválasztani: R11 Tûzveszélyes — Szilárd anyagok és készítmények, amelyek gyújtóforrással való rövid ideig tartó érintkezést követõen könnyen meggyulladnak, és a gyújtóforrás eltávolítását követõen is tovább égnek vagy bomlanak. 2004/56. szám — Cseppfolyós anyagok és készítmények amelyek lobbanáspontja 21 ˚C alatt van, de nem fokozottan tûzveszélyesek. R15 Vízzel érintkezve fokozottan tûzveszélyes gázok képzõdnek — Anyagok és készítmények amelyek vízzel vagy nedves levegõvel érintkezve veszélyes mennyiségben fokozottan tûzveszélyes gázokat képeznek, legalább egy liter per kilogramm per óra (1 l/kg/óra) sebességgel. R17 Levegõn öngyulladó — Anyagok és készítmények amelyek szobahõmérsékleten levegõvel érintkezve felforrósodhatnak, majd meggyulladhatnak, mindennemû energiabevitel nélkül. 2.2.5. Kevésbé tûzveszélyes Egy anyagot vagy készítményt a külön jogszabályban ismertetett vizsgálatok eredményei alapján kell kevésbé tûzveszélyesnek besorolni. A kockázatot jelzõ (R) mondatot az alábbi kritériumoknak megfelelõen kell kiválasztani: R10 Kevésbé tûzveszélyes — Cseppfolyós anyagok és készítmények, amelyek lobbanáspontja 21 ˚C-on, vagy a felett, de maximum 55 ˚C-on van. A gyakorlati tapasztalatok azonban azt mutatják, hogy egy készítményt, amelynek a lobbanáspontja a 21—55 ˚C zárt intervallumba esik, nem kell tûzveszélyesnek besorolni amennyiben a készítmény semmilyen módon nem lenne képes égés táplálására, és semmiféle kockázatot nem jelent az azt kezelõ, illetve egyéb személyekre nézve. 2.2.6. Egyéb fizikai-kémiai tulajdonságok A fenti 2.2.1—2.2.5.pontokban, illetve a 3., 4. és 5. pontban foglaltak alapján besorolt anyagokhoz és készítményekhez az alábbi (a közösségi jegyzék összeállítása során leszûrt tapasztalatokon alapuló) kritériumok szerint kell további R mondatokat rendelni: R1 Száraz állapotban robbanásveszélyes Oldat vagy nedvesített formában forgalomba hozott robbanásveszélyes anyagokhoz és készítményekhez; pl. nitrocellulóz több mint 12,6% nitrogénnel. R4 Nagyon érzékeny, robbanásveszélyes fémvegyületeket képez Olyan anyagokhoz és készítményekhez, amelyek érzékeny robbanásveszélyes fémes származékokat képeznek, pl. pikrinsav, sztifninsav. R5 Hõ hatására robbanhat Robbanásveszélyesnek nem minõsülõ termikusan instabil anyagokhoz és készítményekhez, pl. perklórsav >50%. R6 Levegõvel érintkezve vagy anélkül is robbanásveszélyes Szobahõmérsékleten instabil anyagokhoz és készítményekhez, pl. acetilén. R7 Tüzet okozhat Reaktív anyagokhoz és készítményekhez, pl. fluor, nátrium-hidroszulfit. R14 Vízzel hevesen reagál Vízzel heves reakcióba lépõ anyagokhoz és készítményekhez, pl. acetil-klorid, alkáli fémek, titán-tetraklorid. R16 Oxidáló anyaggal érintkezve robbanásveszélyes Oxidáló anyaggal robbanásszerû reakcióba lépõ anyagokhoz és készítményekhez, pl. vörös foszfor. R18 A használat során robbanásveszélyes/tûzveszélyes gáz-levegõ elegy keletkezhet Olyan készítményekhez, amelyek önmagukban nem minõsülnek tûzveszélyesnek, de olyan illékony összetevõket tartalmaznak, amelyek levegõben tûzveszélyesek. R19 Robbanásveszélyes peroxidokat képezhet Olyan anyagokhoz és készítményekhez, amelyek tárolás során robbanásveszélyes peroxidokat képezhetnek, pl. dietil-éter, 1,4-dioxán. R30 A használat során tûzveszélyessé válhat Olyan készítményekhez, amelyek önmagukban nem minõsülnek tûzveszélyesnek, de használat során tûzveszélyessé válhatnak nem tûzveszélyes illékony összetevõik elvesztése következtében. R44 Zárt térben hõ hatására robbanhat Olyan anyagokhoz és készítményekhez, amelyek önmagukban a 2.2.1. pontban foglaltak alapján nem minõsülnek robbanásveszélyesnek, de a gyakorlatban megfelelõen kialakított zárt térben hevítve robbanásveszélyesnek bizonyulhatnak. Például egyes anyagok, amelyek acélhordóban hevítve robbanásszerûen bomlanak le, nem viselkednek így, ha kevésbé erõs tárolóban hevítik õket.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes